Vita:Eiffel-torony

message: Ami a Nyugatit illeti: mi csak szeretnénk, ha maga Eiffel tervezte volna. Az igazság azonban az, hogy a tervek ugyan az Eiffel irodában készültek, de Eiffel személyesen nem a tervezője. Azért elég jó ház. OsvátA. 2005. március 25., 16:14 (CET)
Az angolban csak 7300 tonnás. Nem másfajta (nem metrikus) tonnában mérve ilyen sok? -- Árpi (Harp) ✎ 2006. március 28., 18:50 (CEST)
heloka! üzenem hogy nyugodjál le mert szerintem ez egy csodálatos épitmény.!!!!!!!!!!!
mindegy hogy ki tervezte,az a lényeg hogy még ma is fent áll.
éljen párizs!!!!!!!!!!!!!!!!!!!!!!!!!!!!!!!!!!!!!!!!!
pusz/nina 2007. március 26., 09:37 87.97.43.230 
replies: text: A franciában is 7300 tonna szerepel (és ők csak tudják...). Érdekes, hogy az itt leírtak szerint Eiffel csak a kivitelező volt, de nem ő tervezte. misibacsi 2007. március 26., 13:03 (CEST)
thread_title: Nyugati

message: „A torony magassága 326 m, első emelete 54, második emelete 115, a harmadik 274 m magasban van.”
Ehhez képest a franciák kiemelt szócikkében a torony 324 méter, az első szint 57,63 méteren van, a második 115,73 méteren (ez kb. stimmel a magyar adattal), a harmadik 276,13 méteren. Nem kéne ezeket az adatokat egyeztetni a francia adatokkal? Ők talán csak jobban tudják, de ha nem, akkor rögtön javítom náluk, amint valaki meggyőz arról, hogy a magyar adatok a pontosak. :)) Filmfan vita 2008. április 29., 18:45 (CEST)
replies: text: Kétféle forrásból most beleírtam a továbbra is kissé ellentmondó adatokat :)

text: A torony összmagassága 322 m, ebből maga a torony 300 m, fölötte 22 m-re magasodik egy tévéadótorony. [1] Első emelete 58, második emelete 116, a harmadik 276 m magasban van. [2]

text: Az emeletek magasságát méterre kerekítve adtam meg(!). Ennél pontosabban nem kell (ma ennyi, holnap amannyi ...). Az első forrás az Encyclopedia Britannica, a második a torony hivatalos weboldala (az angol nyelvű FAQ). Az összmagasság a weblap szerint 324 m, viszont ők nem említik a tévétornyot, ezért az EB adatát (mivel részletesebb) pontosabbnak gondolom. (egyébként szerintem 2 méteren nem múlik semmi). misibacsi*üzenet 2008. április 29., 20:03 (CEST)
Szia! Köszönöm, hogy reagáltál az észrevételemre. Azért írtam be, mert most épp egy építészeti könyvön dolgozom, ami tele van ellentmondásokkal, és gondoltam, majd a Wikipédia segítségével tisztázom ezeket. A magyar szócikk a javításod előtt nem adott meg forrást a méretekre (vagy nem vettem észre?), viszont ellentmondott az alaposnak látszó francia és angol szócikkeknek. (Azokban például 7300 tonna az összsúly, nálunk meg 8600, és úgy látom, bő 1 éve Te is jelezted ezt az eltérést, ami még most is fennáll. 1300 tonna különbségre vajon mi lehet a magyarázat?) Egyébként a Chrysler Building is érdekes eset, amiről jelen szócikk azt írja, hogy magasabb az Eiffel-toronynál. Ezt írja az én könyvem is, miközben 324 métert ad meg az Eiffel-toronyra és 306-ot a Chrysler Buildingre. Az enwiki szerint a Chrysler Building 282 méter, antennával 318,9 méter. Szóval hogy mitől magasabb az Eiffel-toronynál, még nem fejtettem meg, és a wikis társlapoktól se lettem okosabb. :)) Filmfan vita 2008. április 29., 20:50 (CEST)

text: Nem találom, hogy a súlyadat mikor került bele a cikkbe (az EB sem adja meg, és a FAQ-ban sem szerepel, úgyhogy ki kell törölni, mert megbízhatatlan adat, és ha meglesz, akkor beírni forrással együtt). (mindjárt ki is törlöm) Sajnos a súly és az elemek darabszáma történeti adat, tehát ha volt erről feljegyzés (és azt megtalálja valaki), akkor azt el kell majd fogadni - viszont aligha fogja valaki megszámolni utólag, hogy hány darabból rakták össze a tornyot, vagy megmérni, hogy mekkora lehet a súlya... A magasság viszont akár jelenleg is mérhető, tehát én az EB adatát emiatt megbízhatónak tartom és elfogadom.

text: A Chryslerre szerintem az lehet a magyarázat, hogy akkoriban ugye még nem volt tévéantenna (gondolom, ma sem számítják bele az ilyesmit egy épület magasságába), tehát az Eiffel-torony 300 m volt, a Chrysler pedig ezek szerint 306 m lett (nem írod, hogy ennek mi a forrása). Az enwiki 282 m-re ezek szerint téves adat lehet... misibacsi*üzenet 2008. április 30., 10:04 (CEST)
thread_title: Adatok

message: Sziasztok Eiffel-torony érdeklődői! Aki tudja pontosan az Eiffel-toronynak felfele menve ezen a 6 részén mi található, akkor kérem szépen segítsen!
Összesen 6 olyan rész látható oldalról rajt, ahol nem csak a lépcső meg a lift megy felfele.
* 1. A torony térdénél: Ez ahol a nyílásos rész folytatódik még felfele, körbe a nagyobb erkély forma.
* 2. A torony derekánál: Ez ahol a nyílás összezáródik azon a részen, körbe a kisebb erkély forma.
* 3. A torony köldökénél: Ez a torony közepe táján ahol két vonal egyesül felfele egy vonallá, egy ilyen négyzetes feketeség a rácsok mögött.
* 4. A torony nyakánál: Ez a torony kupolája alatt kicsit, négy négyzet oldalról nézve.
* 5. A torony állánál: Ez a torony kupolájának alján egy kilógó erkély formájú rész.
* 6. A torony fejénél: Ez a torony kupolája legfelül, abban bent.
Ez a kép segít az eligazodásban: Eiffel-torony látható helyei.
Független attól, hogy melyik szint, melyik nem szint, melyiket látogathatják turisták, melyiket nem látogathatják turisták, mi micsoda ott, érdekelnek mik vannak ott. Akik jártak ott látták, tudják pontosan, ők segítsenek, meg ha történt változás a megépülés óta, azt is említsék meg. – Vakondka vita 2017. március 29., 12:45 (CEST)
thread_title:  Mi van a toronynak ezen a részein?